kalixlouiis/myanmar-wikipedia-corpus huggingface dataset:
တုံ့ပြန်မှု ရောမတွင် ပုပ် ဖရန်စစ် (Pope Francis)က လူထောင်ပေါင်းများစွာ ဦးဆောင်ပြီး သေဆုံးသူများအတွက် ငြိမ်သက်စွာ ဆုတောင်းပွဲ ပြုလုပ်သည်။
စပိန်ဝန်ကြီးချုပ် မာရီယာနို ရဂျွိုင်း (Mariano Rajoy) က ပက်ဒရိုဂေါင် ဂရန်ဒီ၌ ဖြစ်ပွားသော ဝမ်းနည်းဖွယ် အဖြစ်အပျက်ကြောင့် မူးမေ့သွားပြီး၊ လိုအပ်သော မည်သည့် အကူအညီကို မဆို ပေးမည်ဟု တွစ်တာ‌တွင် ရေးသည်။
အိန္ဒိယ ဝန်ကြီးချုပ် နရန်ဒရာ မိုဒီကလည်း ပေါ်တူဂီ တောမီးတွင် လူပေါင်းများစွာ အသက်ရှုံးသွားကြောင်း သိရသည့်အတွက် ဝမ်းနည်းကြောင်း၊ ပေါ်တူဂီလူမျိုးများအတွက် ဝမ်းနည်းကြောင်း တွစ်တာတွင် စာနာထောက်ထားမှုကို ဖော်ပြသည်။
ဥရောပကော်မရှင်၏ ခရစ္စတို စတိုင်လျံနိုက် (Christos Stylianides)က ချစ်ရသူတွေကို ဆုံးရှုံးခဲ့ရသူတွေအတွက် ဝမ်းနည်းကြောင်း၊ အီးယူသည် ကူညီရန် အသင့် ရှိကြောင်း၊ လိုအပ်သည့် ဤအချိန်တွင် ပေါ်တူဂီ အာဏာပိုင်များနှင့် ပြည်သူများကို ကူညီမည်ဟု ပြောသည်။
စပိန်တော်ဝင်မိသားစုကလည်း ဝမ်း‌နည်းကြောင်း တွစ်သည်။
ပြင်သစ် သမ္မတ အင်မာနျူဝယ် မာခရွန် (Emmanuel Macron)က ကြောက်မက်ဖွယ် မီးဘေးဒဏ် ခံရသည့် ပေါ်တူဂီနှင့် တစိတ်တဝမ်း တည်း ရှိသည်၊ ကျွန်ုပ်တို့ အတွေးများသည် နစ်နာသူများနှင့် အတူတူ ဖြစ်သည်၊ ပြင်သစ်သည် ပေါ်တူဂီကို ရနိုင်သော အကူအညီများ ပေးအပ်မည်ဟု တွစ်ခဲ့သည်။
Portugal forest fires: Three days of mourning for 61 victims, BBC, 18.06.2017. ၁၈ ဇွန် မွန်းလွဲတွင်၊ ရုရှား၌ ဖီဖာ မဟာမိတ်ဖလား (FIFA Confederations Cup) ကို မက္ကဆီကိုနှင့် ကန်မည့် ဖြစ်သော ပေါ်တူဂီအမျိုးသားဘောလုံးအသင်းသည် နစ်နာသူများကို အောက်မေ့သောအားဖြင့် အနက်ရောင် လက်မောင်းပတ် (black armbands) များ ဝတ်ဆင်ပြီး၊ ဘောလုံး စမကန်မီ တမိနစ် ငြိမ်သက်ခဲ့သည်။
ကုလသမဂ္ဂ အထွေထွေအတွင်းရေးမှူးချုပ်လည်း ဖြစ်၊ ပေါ်တူဂီလူမျိုးလည်း ဖြစ်သော အန်တိုနီယို ဂူတာရက်က မီးဘေးကြောင့် တုန်လှုပ်မိကြောင်း ပြောပြီး၊ ရတတ်သမျှ အကူအညီ ပေးကြပါဟု တောင်းခံသည်။
Guterres, shocked by the Pedrógão Grande tragedy, vows to assist Portugal. 18.06.2017 (in Portuguese). မော်လတာ၊ ဂျာမနီ နှင့် တရုတ်မှလည်း ဝမ်းနည်းကြောင်း ပြောကြားကြသည်။
ဇွန် ၂၀ ရက်စွဲဖြင့် စာတစောင်၌ ၊ သမ္မတ တိုနီ တန် ယမ်းနှင့် ဝန်ကြီးချုပ် လီရှန်လွန်းတို့က မီးဘေးကြောင့် ခံစားရသော အသက်ဆုံးရှုံးသူများနှင့် နစ်နာသူများကို စင်ကာပူနိုင်ငံသားများ ကိုယ်စား၊ ဝမ်းနည်းမိကြောင်းနှင့် လှိုက်လှဲစွာ စာနာမိကြောင်း ပြောကြားသည်။
ယူရိုဗီးရှင်း သီချင်းပြိုင်ပွဲ ၂၀၁၇ (Eurovision Song Contest 2017) တွင် ဆုရသူ ပေါ်တူဂီလူမျိုး ဆာလဗေဒါ ဆိုဘရယ် (Salvador Sobral)က သူ့ စီဒီခွေ ရောင်းရသမျှ အမြတ်များ အားလုံးကို ပက်ဒရိုဂေါင် ဂရန်ဒီ ပြည်သူများနှင့် မြို့ထဲရှိ သက်သာချောင်‌ချိရေး လုပ်အားပေးများသို့ လှူဒါန်းသွားမည်ဟု ၁၉ ဇွန် ၂၀၁၇ တွင် ကြေညာသည်။
NGC 477 သည် အင်ဒရိုမီဒါ ကြယ်စုတန်းမှ ခရုပတ်ပုံစံ ဂလက်ဆီဖြစ်ပြီး ၁၇၈၆ ခုနှစ် အောက်တိုဘာလ ၁၈ ရက်တွင် ဝီလီယံ ဟာရှယ် ဆိုသူမှ ရှာဖွေတွေ့ရှိခဲ့သည်။
ချောင်အန်း တက္ကသိုလ် ; အတိုကောက် CAU; Central University ဟုလည်း သိကြ) သည် တောင်ကိုရီးယားနိုင်ငံရှိ ပုဂ္ဂလိကတက္ကသိုလ်တစ်ခု ဖြစ် ၁၉၁၈ ခုနှစ်တွင် စတင်တည်ထောင်ခဲ့သည်။
သမိုင်းကြောင်း ၁၉၁၈ ခုနှစ်တွင် ခရစ်ယာန်ဘုရားကျောင်းက ဦးစီးကာ မူကြိုကျောင်းအဖြစ် စတင်ခဲ့သည်။
၁၉၂၂ ခုနှစ်တွင် မူကြိုကျောင်း ဆရာမများ အတတ်သင်ကျောင်းအဖြစ် ပြောင်းလဲဖွင့်လှစ်ခဲ့သည်။
၁၉၅၃ ခုနှစ်မှာတွင် တက္ကသိုလ်အဆင့် တိုးမြှင့် အသိအမှတ်ပြုခြင်း ခံခဲ့ရသည်။
လက်ရှိတွင် ဘွဲ့ကြို ကျောင်းသား ၃,၃၆၀၀၊ ဘွဲ့လွန်ကျောင်းသား ၅၂၀၀၊ ပါမောက္ခ ၇၀ဝ နှင့်၊ အချိန်ပိုင်းဆရာနှင့် ဝန်ထမ်းပေါင်း ၅၀ဝ ခန့်ရှိသော တက္ကသိုလ်ဖြစ်သည်။
CAU သည် ဆေးဝါးပညာ၊ စီးပွားရေး စီမံခန့်ခွဲမှု၊ လူထုဆက်သွယ်ရေး ပညာ၊ ကြော်ငြာနှင့် လူထုဆက်ဆံရေး၊ ဓာတ်ပုံပညာ၊ သဘင်နှင့် ရုပ်ရှင်လေ့လာရေး စသည်တို့ကို တောင်ကိုရီးယားတွင် စတင်မိတ်ဆက်သော တက္ကသိုလ်ဖြစ်ပြီး တောင်ကိုရီးယားတွင် အောင်မြင်ထင်ရှားသော အနုပညာရှင်များကို မွေးထုတ်ပေးနိုင်သော တက္ကသိုလ်ဖြစ်သည်။
ချောင်အန်း တက္ကသိုလ်၏အစသည် ၁၉၁၈ ခုနှစ် ဆိုးလ်မြို့ ချောင်အန်း မက်သဒစ် ဘုရားကျောင်း နံဘေးတွင် စတင် ဖွင့်လှစ်ခဲ့သော ချောင်အန်း မူကြိုကျောင်းတစ်ခု ဖြစ်သည်။
၁၉၂၂ခုနှစ်တွင် မူကြိုဆရာ အတတ်သင်ကျောင်း အဖြစ်သတ်မှတ်ပြီး ချောင်အန်း ဆရာဖြစ်သင်တန်းကို ပို့ချခဲ့ကာ ဂျပန် တော်လှန်ရေး လှုပ်ရှားမှု၏ အစိတ်အပိုင်း တစ်ခုလည်း ဖြစ်ခဲ့သည်။
တရားဝင်အရ ဘာသာရပ်စုံ သင်တန်းကျောင်းအနေဖြင့် မှတ်ပုံ တင်ထားသော်လည်း ၃ နှစ်သင် ဒီဂရီဘွဲ့ပေးသော သက်မွေးမှုကျောင်းအဖြစ် အများက အသိအမှတ်ပြုခဲ့သည်။
ချောင်အန်း ဆရာအတတ်သင်ကျောင်းသည် ကိုရီးယားနိုင်ငံ ပြုပြင်ပြောင်းလဲရေးတွင် အဟန့်အတား အခက်အခဲများ ကြုံခဲ့ရပြီး ဘဏ္ဍာရေး အခက်အခဲနှင့် ကျူးကျော်သူ ဂျပန်တို့၏ ရန်ကြောင့် ၁၉၃၂ ခုနှစ်တွင် နေရာ ရွှေ့ပြောင်းခဲ့ရသည်။
၁၉၃၃ ခုနှစ်တွင် ဒေါက်တာ ယောင်ရှင်ရင်း (Dr. Young-Shin Yim) က လွှဲပြောင်းတာဝန်ယူပြီးနောက် အသက် ၃၄ နှစ်၌ သူမသည် ကျောင်းအုပ်ဖြစ်လာခဲ့သည်။
ချောင်အန်းတက္ကသိုလ်ကို တည်ထောင်ခဲ့သူများတွင် တစ်ဦးအပါအဝင်ဖြစ်သော ဒေါက်တာ ယောင်ရှင်ရင်းသည် ကီဂျွန် အမျိုးသမီးကျောင်းမှ ဘွဲ့ရခဲ့သူဖြစ်ကာ ကိုရီးယားနိုင်ငံ လွတ်လပ်ရေး လှုပ်ရှားမှု တစ်ခုကို ဦးဆောင်သောကြောင့် ထောင် ၆ လ ကျခံခဲ့ရဖူးသည်။
သူမ၏ မဟာဘွဲ့ကို အမေရိကန်တွင် ဆက်လက် လေ့လာသင်ကြားခဲ့ပြီး အမေရိကန်တွင် ၉ နှစ်ကြာ နေခဲ့ပြီးနောက် ဂျပန်လက်အောက် ရောက်နေသော နိုင်ငံ၏ အကျိုးကို ဆောင်ရွက်ရန် ဆုံးဖြတ်ပြီး တောင်ကိုရီးယားသို့ ပြန်လာခဲ့သည်။
သူမသည် အမေရိကန်တွင် နေထိုင်စဉ်အတွင်း အလုပ်လုပ်ကိုင်ရာမှ ဒေါ်လာ ၃ သောင်း စုဆောင်းမိခဲ့ကာ ယင်းငွေဖြင့် မြေကွက်ဝယ်၊ ကျောင်းဆောက်ကာ ချောင်အန်း ဆရာအတတ်သင်ကျောင်းကို ဦးဆောင်ခြင်း ဖြစ်သည်။
ဒေါက်တာ ယောင်ရှင်ရင်း လက်ထက်တွင် ချောင်အန်းကျောင်းကို အဆင့်မြင့်လာအောင် ရည်မှန်းချက်ထား လုပ်ဆောင်ခဲ့သည်။
၁၉၃၇ ခုနှစ်တွင် ပုလဲဆိပ်ကမ်း ဗုံးကြဲမှုကို အကြောင်းပြုပြီး ပစိဖိတ် စစ်ပွဲ ဖြစ်ပွားခဲ့ရာ အမေရိကန်တွင် ပညာသင်ခဲ့ပြီး ခရစ်ယာန် ဘာသာဝင် တစ်ဦးဖြစ်သော ဒေါက်တာ ယောင်ရှင်ရင်းနှင့် သူ၏ ဆရာအတတ်သင်ကျောင်းသည်လည်း ပစ်မှတ်ထားခံခဲ့ရသည်။
ဂျပန်စစ်တပ်က ကျောင်းကို သိမ်းပိုက်ရန် ကြိုးစားခဲ့သော်လည်း ဒေါက်တာ ယောင်ရှင်ရင်းက အပြင်းအထန် ကာကွယ်ခဲ့သည်။
ဒုတိယ ကမ္ဘာစစ်အပြီး ဂျပန်များ၏ ဖိနှိပ်မှု အောက်တွင် ဆရာအတတ်သင် ကျောင်းသည် ကျောင်းသားသစ် လက်မခံနိုင်တော့ဘဲ ၁၉၄၄ ခုနှစ် အထိ ပိတ်ထားခဲ့ရသည်။
ကိုရီးယားနိုင်ငံ လွတ်လပ်ရေးပြီးနောက် ဒေါက်တာ ရင်းသည် ချောင်အန်း ဆရာအတတ်သင်ကျောင်းကို ပြန်လည်ဖွင့်လှစ်ခဲ့သည်။
၁၉၄၇ ခုနှစ်တွင် ချောင်အန်း အမျိုးသမီး ကောလိပ်၊ ၁၉၄၈ခုနှစ်တွင် ချောင်အန်း ကောလိပ် အဖြစ် ပြန်လည်ဖွဲ့စည်းခဲ့သည်။
ကုလသမဂ္ဂတွင် သံတမန်အဖြစ် ဆောင်ရွက်လျက် ဒေါက်တာ ရင်းသည် ကျောင်းဆောင်သစ်များကိုလည်း ဆက်လက် တည်ထောင်ကာ ကျောင်းအုပ်နှင့် ကျောင်းဘုတ်အဖွဲ့ ဥက္ကဋ္ဌလည်း ဖြစ်လာခဲ့သည်။
၁၉၅၀ ခုနှစ်တွင် ပထမဆုံး ဘွဲ့ဒီဂရီကို ပေးအပ်နိုင်ခဲ့သော်လည်း ကိုရီးယား စစ်ပွဲကြောင့် ကျောင်းပိတ်ခဲ့ရသည်။
စစ်အတွင်း ကာလများတွင် ကောလိပ်ကို ဘူဆန်တွင် ပြောင်းရွှေ့ ဆက်လက်ဖွင့်လှစ်ခဲ့ပြီး စတုတ္ထအကြိမ် ဘွဲ့နှင်းသဘင်အထိ ကြိုးပမ်းနိုင်ခဲ့သည်။
ဘူဆန်တွင် ပြောင်းရွှေ့ သင်ကြားနေစဉ် ၁၉၅၃ တွင် တက္ကသိုလ်အဆင့် အသိအမှတ်ပြုခြင်း ခံရသည်။
မဟာဌာန ၄ ခုအောက်တွင် ဌာနခွဲ ၉ ခု ဖွင့်လှစ်ပြီး ဒေါက်တာ ရင်သည်လည်း တက္ကသိုလ် အဓိပတိ ဖြစ်လာသည်။
နောက်ပိုင်းမှာ မူလဖွင့်လှစ်ခဲ့သော နေရာကို ပြန်လည် ရွှေ့ပြောင်းခဲ့သည်။
၁၉၆၁ ခုနှစ်တွင် ဒေါက်တာ ဆွန်ဟီးရင်က ဒုတိယ အဓိပတိ ဖြစ်လာခဲ့သည်။
သို့သော် နောက်ပိုင်းတွင် ဒေါက်တာ ယောင်ရှင်ရင်း အဓိပတိ ပြန်ဖြစ်ခဲ့သည်။
ဥပဒေပညာ၊ နိုင်ငံရေးသိပ္ပံ၊ စီးပွားရေး စီမံခန့်ခွဲမှု စသော ဘာသာရပ်များကို ဆက်လက် တိုးချဲ့ခဲ့ပြီး ၁၉၇၁ခုနှစ်တွင်တော့ ဆေးကောလိပ်ကို တည်ထောင်ကာ တွဲဖက်ဆေးရုံအဖြစ် ဆွန်ရှင်း ဆေးရုံကိုလည်း ဖွင့်လှစ်ခဲ့သည်။
ချောင်အန်း တက္ကသိုလ်ကို တည်ထောင်သူ ဒေါက်တာ ယောင်ရှင်ရင်း အသက် ၇၀ ရှိလာချိန်တွင် တာဝန်တွေ ဖိစီးသောကြောင့် ဒေါက်တာ ချူဆွန်းရင်မှ အဓိပတိအဖြစ် တာဝန်လွှဲယူခဲ့သည်။
၁၉၇၇ ခုနှစ်တွင် ဒေါက်တာ ယောင်ရှင်ရင်း ကွယ်လွန်ခဲ့သည်။
၂၀ဝ၅ ခုနှစ်တွင် တက္ကသိုလ်၏ ၁၂ ဦးမြောက် အကြီးအကဲမှာ ဒေါက်တာ ဘွန်ဟွန်းပတ် ဖြစ်သည်။
သင်ကြားရေး ၂၀ဝ၅ မှ ၂၀ဝ၉ ခုနှစ်အတွင်း အချိန်ပြည့် ဆရာ၊ ဆရာမ ၂၄၄ ဦး ခေါ်ယူခဲ့ကာ နိုင်ငံတက္ကသိုလ်များကဲ့သို့ အဆင့်မြင့်တင်ခြင်းများကို ပြုလုပ်ခဲ့သည်။
၂၀ဝ၉ ခုနှစ်တွင် ချောင်အန်း တက္ကသိုလ်သည် အဆင့်မြင့် အဖွဲ့အစည်းတစ်ခုဖြစ်လာပြီး အထွေထွေ ဘွဲ့လွန် ကျောင်း ၁ကျောင်း၊ သက်မွေးပညာသင်ကျောင်း ၅ ကျောင်း၊ အထူပြု ဘွဲ့လွန်ကျောင်း ၁၁ ကျောင်း၊ ပြဋ္ဌာန်းစာ အထူးပြုကောလိပ် ၁၈ ကျောင်းကို ဆိုးလ် ပရဝုဏ်နဲ့ အန်ဆွန်ပရဝုဏ်တို့မှာ ဖွင့်လှစ်နိုင်ခဲ့ပြီး ဘွဲကြို ကျောင်းသား ၁ သိန်းခွဲခန့်၊ မဟာဘွဲ့ရ ကျောင်းသား ၃ သောင်းခန့်၊ ပါရဂူဘွဲ့ရ ၄ ထောင်ကျော် မွေးထုတ်နိုင်ခဲ့သည်။
အဆင့်သတ်မှတ်ချက် ၂၀၁၃ ခုနှစ်တွင် ကိုရီးယား ဂျူဂန် နေ့စဉ်သတင်းစာ၏ သတ်မှတ်ချက်အရ တောင်ကိုရီးယားမှာ အဆင့် ၈ ဖြစ်ကြောင်း၊ သဘင်၊ ရုပ်ရှင်နဲ့ ဓာတ်ပုံပညာရပ်မှာတော့ ပထမတန်းအဆင့် ဖြစ်ကြောင်း သိရသည်။
အာရှတွင် အဆင့် ၇၁ အဖြစ် သတ်မှတ်ခံရသည်။
နိုင်ငံတကာ ကျောင်းသား ချောင်အန်းတက္ကသိုလ်တွင် နိုင်ငံတကာမှ ကျောင်းသားများ လာရောက်သင်ကြားမှု အစီအစဉ်များကို ၂၀ဝ၉ခုနှစ်မှ စတင်ခဲ့ကာ လက်ရှိတွင် နိုင်ငံတကာမှ ကျောင်းသား ၂ထောင်ကျော်ခန့် လာရောက်သင်ကြားနေပြီး Humanities ၊ Social Science၊ Natural Science၊ Engineering၊ Education၊ Business and Economics စသော ဘာသာရပ်များကို သင်ကြားမှုများပြားသည်။
ကိုရီးယားဘာသာစကားနှင့် ယဉ်ကျေးမှုဘာသာရပ်များ အပြင် အာရှဒေသလေ့လာလာရေးအစီအစဉ်များတွင် နိုင်ငံတကာမှ ကျောင်းသားများရဲ့ စိတ်ဝင်စားမှုပိုမိုများသည်ဟု ဆိုနိုင်သည်။
အနုပညာ ဘာသာရပ်များ ချောင်အန်း တက္ကသိုလ်သည် ၂၀ဝ၉ ခုနှစ်မှ စတင်ကာ အနုပညာသင်တန်းများဖြစ်သော ဂီတ၊ ပြဇာတ်၊ သရုပ်ဆောင်၊ ဖက်ရှင်ဒီဇိုင်းစသည့် ဘာသာရပ်များကို တိုးချဲ့ ဖွင့်လှစ်နိုင်ခဲ့ကာ ကိုရီးယားလူငယ်များကြား ရေပန်းစားတဲ့ ဘာသာရပ်များဖြစ်ခဲ့သည်။
ချောင်အန်းတက္ကသိုလ်တွင် အနုပညာကျောင်းတက်ရောက်သော ကျောင်းသားများ လက်တွေ့ပြုလုပ်ရန်အတွက် သီရေတာများ၊ ပြဇာတ်ရုံများကို တည်ဆောက် ပေးထားပြီး နှစ်စဉ်ကျောင်းသားများ၏ အနုပညာဖန်တီးမှုများကို တင်ဆက်လေ့ရှိသည်။
ထိုသို့တင်ဆက်ရာတွင် ကိုရီးယားအနုပညာလောကမှ ထုတ်လုပ်ရေးမှူးများ၊ ဒါရိုက်တာများ တက်ရောက်ကြပြီး တက်သစ်စအနုပညာရှင်များကို ရှာဖွေဖော်ထုတ်ပြီး စင်တင်ပေးလေ့ရှိသည်။
ထို့ကြောင့်လည်း ချောင်အန်း တက္ကသိုလ်မှ ထင်ရှားတဲ့ ဂီတအကျော်အမော်များ၊ ရုပ်ရှင်လောကသားများ ပေါ်ထွက်ခဲ့သည်။
ထူးခြားထင်ရှားသူများ ထင်ရှားသော ဂီတလောက အကျော်အမော်တွေများမှာ Girls' Generation အဖွဲ့ဝင် ချွိုင်ဆိုယောင်း (Choi Soo-young)နှင့် ကွမ်ယူရီ (Kwon Yuri) ၊ အမျိုးသမီး အဖွဲ့တစ်ခုဖြစ်သော f(x) အဖွဲ့ဝင် အဆိုတော် လူနာ (Luna) ၊ boy band အဖွဲ့တစ်ခုဖြစ်သော Big Bang အဖွဲ့ဝင် ဆောင်ဂီ (Seungri) ၊ boy band တစ်ခုဖြစ်သော U-KISS အဖွဲ့ဝင် ရှင် ဒေါင်ဟို (Shin Dongho) ၊ Apink မိန်းကလေး အဖွဲ့ဝင် ဟောင်ယိုးကွမ် (Hong Yoo-kyung) တို့ ဖြစ်သည်။
ထင်ရှားသော ရုပ်ရှင်လောကသားများမှာ မင်းသားများဖြစ်သည့် ချာထယ်ဟွန်း (Cha Tae Hyun)၊ ဟွန်ဘင် (Hyun Bin)၊ ကင်ဘန်း (Kim Bum)၊ ကင်ဂျောင်ဟွန်း (Kim Jeong-hoon)၊ကင်ရေဝန်း (Kim Rae-won)၊ လီမင်ဟို (Lee Min-ho)၊ မင်းသမီးများဖြစ်သော ကင်ဟီဆမ်း (Kim Hee-sun)၊ ဂိုအာရာ (Go Ara)၊ ဂျန်နာရာ (Jang Na-ra)၊ ဘတ်ရှင်ဟေး (Park Shin-hye)၊ ဘတ်ရီဂျင်း(Park Ye-jin)၊ ယွန်းအွန်ဟေး(Yoon Eun-hye)၊ သရုပ်ဆောင်နှင့် ဒါရိုက်တာများဖြစ်သော ဟဂျန်ဝူး (Ha Jung-woo)၊ ယိုးဂျီတိတ် (Yoo Ji-tae) စသည်တို့ ဖြစ်သည်။
ကိုးကား ပြင်ပလင့်ခ်များ တရားဝင်ဝက်ဘ်ဆိုဒ် တရားဝင်အင်္ဂလိပ်ဘာသာဝက်ဘ်ဆိုဒ် Category:တောင်ကိုရီးယားနိုင်ငံရှိ တက္ကသိုလ်နှင့် ကောလိပ်များ။
စိန်ရတု (Diamond Jubilee)သည် အနောက်တိုင်းက အနှစ် ၆၀ ပြည့်ကို ညွှန်းသော်လည်း၊ မြန်မာကမူ ၇၅ နှစ်ပြည့်ကို ညွှန်းသည်။
မြန်မာ့စိန်ရတုများ ၁၉၉၅ ခုနှစ် ဒီဇင်ဘာ ၁ ရက်နေ့တွင် ရန်ကုန် တက္ကသိုလ်၏ ၇၅ နှစ်ပြည့် စိန်ရတုသဘင်အား ကျင်းပခဲ့ပြီး အစိုးရမှ ကျပ်သိန်း ၆၃၀ တန် စိန်ရတုခန်းမကို ဆောက်လုပ်ခဲ့သည့်အပြင် အထိမ်းအမှတ် တံဆိပ်ခေါင်း နှစ်မျိုးလည်း ထုတ်ဝေခဲ့သည်။
၁၉၉၅ ခုနှစ် တွင် မြို့မကျောင်း၏ ၇၅ နှစ်ပြည့် စိန်ရတု ကို အထက ၂ ဒဂုံ၊ အထက ၃ ဒဂုံ တွင် ကျင်းပခဲ့သည်။
မော်လမြိုင်ကျွန်းမြို့မ ကျောင်းကြီး(ယခု အထက-၁)ကို မြို့အဆင့်သို့ရောက်ရှိပြီး ၃၄နှစ်အကြာ၁၉၃၃ခုနှစ် တွင်တည်ဆောက်ခဲ့ရာ ယခုအချိန်တွင် စိန်ရတုကာလပင်ကျော်လွန်ခဲ့ပြီဖြစ်သည်။
ကန်တော်ကြီး အမျိုးသာ ရုက္ခဗေဒ ဥယျာဉ်၏ စိန်ရတု အခမ်းအနားကို ၂၀၀၆ ခုနှစ် ဒီဇင်ဘာ ၁၄ မှ ၂၀၀၇ ခုနှစ် ဇန်နဝါရီ ၁၃ ရက်နေ့အထိ ကျင်းပခဲ့သည်။
လူထု ဒေါ်အမာသည် ၁၉၉၅ မန္တလေးမြို့ ဗဟို အမျိုးသားကျောင်း ကျောင်သား ဟောင်းများ ဦးစီး ထုတ်ဝေတဲ့ (၇၅) ကြိမ်မြောက် အမျိုးသားနေ့ စိန်ရတု အထိမ်းအမှတ် မဂ္ဂဇင်း တာဝန်ခံ အယ်ဒီတာ အဖြစ် ဆောင်ရွက်ခဲ့သည်။
မြန်မာအမျိုးသမီးများထဲတွင် ပထမဆုံး B.Sc ဘွဲ့ရရှိသူ ခင်ဦးဇွန်းသည် ၁၉၆၀ ပြည့်နှစ်က ခင်ပွန်းနှင့် အတူ လမ်းမတော် ဦးနောဇရပ်၌ နှစ် ၆၀-ပြည့် စိန်ရတုမင်္ဂလာပွဲ လုပ်ခဲ့သည်။
ဦးဝင်းတင်သည် ၂၀၀၅ ခုနှစ် မတ်လတွင် ၇၅ နှစ်မြောက် စိန်ရတုမွေးနေ့ပွဲ ပြုလုပ်သည်။
ဒေါက်တာသန်းဦးသည် မြို့မကျောင်းစိန်ရတု (၁၉၂၀-၁၉၉၅) ကျင်းပရာတွင် ဦးစီးနာယကအဖွဲ့ဝင်အဖြစ် ဆောင်ရွက်သည်။
စာရေးဆရာ ဒါရိုက်တာ မောင်နေမျိုးသည် ရုပ်ရှင် အဖွဲ့အစည်းတွင် ရုပ်ရှင် အစည်းအရုံး ဇာတ်လမ်း ဇာတ်ညွှန်း အတွင်းရေးမှူးနှင့် ၁၉၉၅ ခုနှစ်တွင် မြန်မာ့ရုပ်ရှင် စိန်ရတုသဘင်ပွဲ၌ တက်ကြွစွာ ပါဝင်ခဲ့ပြီး ရုပ်ရှင်သမိုင်း ပြုစုရေး တာဝန် ယူခဲ့သည်။
မြန်မာ့ရုပ်ရှင် စိန်ရတု အထိမ်းအမှတ် တံဆိပ်ခေါင်း ထုတ်ဝေခဲ့သည်။
၂၀၂၀ ပြည့်နှစ်၊ မတ်လ ၂၇ ရက်နေ့တွင်ကျရောက်သော (၇၅)နှစ်မြောက် စိန်ရတုတပ်မတော်နေ့ကို ဂုဏ်ပြုသောအားဖြင့် တပ်မတော်တွင် စစ်မှုထမ်းသက်(၂၅)နှစ်နှင့်အထက် ထမ်းဆောင်ခဲ့သော စစ်မှုထမ်းများအား နိုင်ငံတော်သမ္မတမှ တပ်မတော်စိန်ရတုနှစ်တံဆိပ် ချီးမြှင့်ခဲ့သည်။
ပြည်ပစိန်ရတုများ ဝိတိုရိယဘုရင်မသည် ၁၈၉၇ ခုနှစ်တွင် နန်းသက်အနှစ်ခြောက်ဆယ်မြောက် စိန်ရတု သဘင်ပွဲတော် ကျင်းပသည့်အခါ မင်းပွဲသို့ တက်ရောက်၍ ပြည်သူလူထု၏ ကောင်းချီးဩဘာပေးခြင်းကို ခံယူသည်။
NGC 478 သည် စီတပ် ကြယ်စုတန်းမှ ခရုပတ်ပုံစံ ဂလက်ဆီဖြစ်ပြီး ၁၈၈၆ ခုနှစ်တွင် Francis Leavenworth ဆိုသူမှ ရှာဖွေတွေ့ရှိခဲ့သည်။
NGC 479 သည် မိန် နက္ခတာရာမှ ခရုပတ်ပုံစံ ဂလက်ဆီဖြစ်ပြီး ၁၈၆၄ ခုနှစ်တွင် Albert Marth ဆိုသူမှ ရှာဖွေတွေ့ရှိခဲ့သည်။
ဟိုဂုပိုဘူတာရုံသည် ၂၀၁၂ ဇွန် ၃၀ အထိ၊ ဆိုးလ်မြို့ပြမြေအောက်ရထားလမ်း၏ တစိတ်တပိုင်းအဖြစ် ဆူအင်းလမ်းကြောင်းပေါ်ရှိ ဘူတာရုံ တရုံ ဖြစ်သည်။
၎င်းသည် အင်ချွန်း၊ နမ်ဒုံရပ်ကွက်၊ နွန်ဟဲယွန်လမ်းတွင် တည်ရှိသည်။
နွန်ဟဲယွန်ဘူတာရုံအဖြစ် စွန့်ပစ်ထားသော မီးရထားဘူတာရုံ ဖြစ်ခဲ့သည်။
၁၉၆၇ တွင် ဖွင့်ခဲ့ပြီး၊ ၁၉၇၀ ခုနှစ်ဝန်းကျင်တွင် ပိတ်သွားသည်။
ကျောက်ထုလေဆိပ် သည် မြန်မာနိုင်ငံ၊ မကွေးတိုင်းဒေသကြီး၊ ကျောက်ထုမြို့တွင် တည်ရှိသည်။
ထီးလင်းလေဆိပ် သည် မြန်မာနိုင်ငံ၊ မကွေးတိုင်းဒေသကြီး၊ ထီးလင်းမြို့တွင် တည်ရှိသည်။
မုံရွာလေဆိပ် သည် မြန်မာနိုင်ငံ၊ စစ်ကိုင်းတိုင်းဒေသကြီး၊ မုံရွာမြို့တွင် တည်ရှိသည်။
လမ်းရွာလေဆိပ် သည် မြန်မာနိုင်ငံ၊ မကွေးတိုင်းဒေသကြီး၊ ပခုက္ကူမြို့နယ်၊ လမ်းရွာတွင် တည်ရှိသည်။
လမ်းရွာ သည် မြန်မာနိုင်ငံ၊ မကွေးတိုင်းဒေသကြီး၊ ပခုက္ကူမြို့နယ်တွင် တည်ရှိသော ကျေးရွာ တစ်ခု ဖြစ်သည်။
ဆိပ်ဖြူမြို့နှင့် ချောက်မြို့တို့၏ အပေါ်ဖက်၊ ဧရာဝတီမြစ်၏ အနောက်ဖက်ကမ်းတွင် တည်ရှိသည်။
ရွာ၏ အရှေ့တောင်ဖက်တွင် လမ်းရွာလေဆိပ် တည်ရှိသည်။
"Myanmar, General Logistics and Planning Map" UNJLC Map Num:UNJLC-MM08a-002-A1, Myanmar Information Management Unit (MIMU), 8 May 2008 ကိုးကား ပြင်ပလင့်ခ်များ "Lanywa Map — Satellite Images of Lanywa" Maplandia World Gazetteer Category:မကွေးတိုင်းဒေသကြီးရှိ ရွာများ။
မာန်အောင်လေဆိပ် သည် မြန်မာနိုင်ငံ၊ ရခိုင်ပြည်နယ်၊ မာန်အောင်ကျွန်း၊ မာန်အောင်မြို့တွင် တည်ရှိသည်။
ရေးလေဆိပ် သည် မြန်မာနိုင်ငံ၊ မွန်ပြည်နယ်၊ ရေးမြို့တွင် တည်ရှိသည်။
ပြည်လေဆိပ် သည် မြန်မာနိုင်ငံ၊ ပဲခူးတိုင်းဒေသကြီး၊ ပြည်မြို့တွင် တည်ရှိသည်။
နမ္မတူလေဆိပ် သည် မြန်မာနိုင်ငံ၊ ရှမ်းပြည်နယ်၊ နမ္မတူမြို့တွင် တည်ရှိသည်။
နမ့်စန်လေဆိပ် သည် မြန်မာနိုင်ငံ၊ ရှမ်းပြည်နယ်တောင်ပိုင်း၊ နမ့်စန်မြို့တွင် တည်ရှိသည်။
မိုးမိတ်လေဆိပ် သည် မြန်မာနိုင်ငံ၊ ရှမ်းပြည်နယ်၊ မိုးမိတ်မြို့တွင် တည်ရှိသည်။
မိုင်းတုံလေဆိပ် သည် မြန်မာနိုင်ငံ၊ ရှမ်းပြည်နယ်၊ မိုင်းတုံမြို့တွင် တည်ရှိသည်။
NGC 481 သည် စီတပ် ကြယ်စုတန်းမှ နှစ်ဘက်ခုံး ဂလက်ဆီဖြစ်ပြီး ၁၈၈၆ ခုနှစ်တွင် Lewis Swift ဆိုသူမှ ရှာဖွေတွေ့ရှိခဲ့သည်။
ရှမ်းတဲလေတပ်စခန်း သည် မန္တလေးတိုင်းဒေသကြီး၊ မိတ္ထီလာမြို့နယ်၊ ရှမ်းတဲကျေးရွာအနီးတွင် တည်ရှိသည်။
တပ်မတော် (လေ) ၏ လေကြောင်းအတတ်သင်လေတပ်စခန်း အဖြစ် အသုံးပြုသည်။
ကျောက်ထုလေဆိပ်သစ် သည် မြန်မာနိုင်ငံ၊ မကွေးတိုင်းဒေသကြီး၊ ကျောက်ထုမြို့၏ တောင်ဖက်တွင် တည်ရှိသည်။
ယခင်လေဆိပ်သည် ကျောက်ထုမြို့၏ အရှေ့မြောက်ဖက်တွင် တည်ရှိသည်။
ယူနီယံ အိတ်စပရက် သည် မြန်မာနိုင်ငံရှိ စင်းလုံးငှား လေကြောင်းလိုင်းတစ်ခုဖြစ်သည်။
ကို ယခင်က ဟု သိကြသည်။
ဂျပန်အပြည်ပြည်ဆိုင်ရာကျောင်း တစ်ကျောင်း ဖြစ်သည်။
တည်နေရာမှာ ဒဂုံမြို့နယ်၊ ရန်ကုန်မြို့၊ မြန်မာနိုင်ငံတွင် ဖြစ်သည်။
"アジアの日本人学校一覧（平成25年4月15日現在）." (Archive) Ministry of Education, Culture, Sports, Science and Technology. Retrieved on 6 January 2014. "No.1, Thantaman Road, Dagon T/S, Yangon, MYANMAR" ပြင်ပလင့်များ Yangon Japanese School Yangon Japanese School (2005-2011 Archive) ကိုးကား Category:မြန်မာနိုင်ငံရှိ ကျောင်းများ Category:ရန်ကုန်မြို့။
ပထမ ထောင်စုနှစ် သည် ဂျူလီယန် ပြက္ခဒိန်၏ ၁ အေဒီ၊ ဖေဖော်ဝါရီ ၁ ၌ စတင်ပြီး ၁၀၀၀ အေဒီ၊ ဒီဇင်ဘာလ ၃၁ ရက်တွင် အဆုံးသတ်သည်။
ယင်းသည် နှစ်ပေါင်း ၁၀၀၀ ရှိ ပထမဆုံး ထောင်စုနှစ်တစ်ခုပင်ဖြစ်သည်။
ပထမ ထောင်စုနှစ်သည် ရောမအင်ပါယာ အထွတ်အထိပ်သို့ ရောက်ရှိချိန်ဖြစ်သည်။
ခရစ်ယာန်ဘာသာ ကြီးထွားလာခဲ့ကာ ဥရောပ၏ အနောက်ဘက်ခြမ်း၌ ဗစ်ကိန်းလူမျိုးတို့ ကြီးစိုးခဲ့သည်။
အရှေ့ဘက်တွင် ဘိုင်ဇန်တိုင်း အင်ပါယာ စိုးမိုးခဲ့ကာ မြောက်အာဖရိကတို့တွင် အမ်စလမ်မစ်တို့ ရွှေရောင်လွှမ်းချိန် ဖြစ်ခဲ့သည်။
၇ ရာစုလယ်၌ မိုဟာမက်သည် အမ်စ္စလမ်ဘာသာ၏ ခေါင်းဆောင်ဖြစ်လာခဲ့ပြီး သူ သေဆုံးပြီးနောက် အမ်စ္စလမ်ဘာသာသည် တိုးချဲ့လာခဲ့သည်။
အရှေ့အာရှ၌ ဗုဒ္ဓဘာသာ ထွန်းကားသည့်ကာလ ဖြစ်ခဲ့သည်။
တရုတ်ပြည်တွင် ဟန်မင်းဆက်နေရာ၌ ဂျင်မင်းဆက်ဖြင့် အစားထိုးလာခဲ့သည်။
ဒုတိယ ထောင်စုနှစ် သည် ဂရီဂေါ့ရီးယန်း ပြက္ခဒိန်၏ သက္ကရာဇ် ၁၀၀၁ ဇန်နဝါရီ ၁ မှ ၂၀၀၀ ခုနှစ် ဒီဇင်ဘာ ၃၁ အထိ ကာလဖြစ်သည်။
၂ ထောင်စုနှစ်သည် မွန်ဂိုအင်ပါယာ၊ အသိဉာဏ်ခေတ်၊ ကိုလိုနီခေတ်၊ စက်မှုထွန်းကားလာခြင်း၊ ၁၉-၂၀ ရာစု သိပ္ပံပညာ၏ အကျိုးသက်ရောက်မှု၊ ပညာရေး ထွန်းကားလာခြင်း၊ ဆေးပညာနှင့် နိုင်ငံများတွင် ထိုးဆေးများ ပေါ်ထွက်လာခဲ့သည်။
စစ်မက်များတွင် ခေတ်မီနည်းပညာသုံး လက်နက်များဖြင့် ကမ္ဘာ့စစ်ပွဲများတွင် နယူးကလိယား လက်နက်များကို အသုံးချလာခဲ့သည်။
ငြိမ်းချမ်းရေး ဆောင်ရွက်မှုများ၊ ကုလသမဂ္ဂတို့ ပေါ်ပေါက်ခဲ့ပြီး ဆရာဝန်၊ သူနာပြုများသည် နယ်စည်းမခြား ရောဂါကုသရေးတို့ကို အလေးထားဆောင်ရွက်ခဲ့သည်။
သိပ္ပံပညာရှင်များသည် ဉာဏဆိုင်ရာ လွတ်လပ်မှုကို ဖော်ဆောင်လာခဲ့ပြီး လူသားတို့သည် လကမ္ဘာသို့ ပထမဆုံးခြေလှမ်းကို ၂၀ ရာစု၌ လှမ်းနိုင်ခဲ့သည်။
ကမ္ဘာအနှံ့ နည်းပညာသစ်များကို တီထွင်ကြံဆခဲ့ကြကာ ပညာရေးနယ်ပယ်၌ နိုင်ငံတကာအတိုင်းအတာဖြင့် မျှဝေဖလှယ်ခဲ့ကြသည်။
ရေဒီယို၊ တယ်လီဗွီးရှင်း၊ အင်တာနက်တို့ကြောင့် သတင်းချက်အလက်သည် မိနစ်ပိုင်းအတွင်း ကမ္ဘာအနှံ့သို့ ပြန့်နှံ့နိုင်ခဲ့ကာ ၂၀ ရာစုနှောင်းပိုင်း၌ ဘီလီယံချီသည့် လူပေါင်းများစွာအား ပညာတတ်လာအောင် ဆောင်ရွက်နိုင်ခဲ့သည်။
ကမ္ဘာ့လူဦးရေသည် ထောင်စုနှစ်၏ ပထမဆုံး ရာစုနှစ် ၇ ခုထက် ၂ ဆ တိုးပွားလာခဲ့သည်။
၁၇၀၀ ခုနှစ်တွင် ၃၁၀ မီလီယံရှိရာမှ ၁၀၀၀ - ၆၀၀ မီလီယံသို့ လူဦးရေ တိုးပွားလာခဲ့ပြီး ၂၀၀၀ ခုနှစ်တွင် ၆ ဘီလီယံသို့ ရောက်ရှိခဲ့သည်။
အကျိုးဆက်အနေဖြင့် ဆင်းရဲမွဲတေမှု၊ ကမ္ဘာကြီး ပူနွေးလာမှုနှင့် မျိုးသုဉ်းခြင်းဖြစ်ရပ်များ ပေါ်ပေါက်ခဲ့သည်။
တတိယ ထောင်စုနှစ် သည် ဂရီဂေါရီးယန်း ပြက္ခဒိန်၏ ၂၀၀၁ ခုနှစ် ဇန်နဝါရီ ၁ မှ သက္ကရာဇ် ၃၀၀၀ ခုနှစ် ဒီဇင်ဘာ ၃၁ တွင် အဆုံးသတ်မည့် ကာလတစ်ခုဖြစ်သည်။
United States Naval Observatory, "The 21st Century and the 3rd Millennium:When Did They Begin?" ယင်းသည် လက်ရှိနှင့် တတိယမြောက် ထောင်စုနှစ်ပင် ဖြစ်သည်။
"When and where did the new Millennium officially start, and why? ". Royal Observatory Greenwich ကြိုတင်ခန့်မှန်း ဖြစ်ရပ်များ အချိန်ဘူး ၂၁၀၉ ဧပြီ ၂၇ - အမေရိကန်ပြည်ထောင်စု၊ နယူးဂျာစီပြည်နယ်၊ ရု(တ်)ဂျားစ် တက္ကသိုလ်ရှိ အိုးကွင်း အဆောက်အဦ၏ ကြမ်းခင်းပြင်အောက်တွင် ၂၀၀၉၊ ဧပြီ ၂၇ က စတင် မြှုပ်နှံထားရှိခဲ့သော အချိန်ဘူး (Time capsule) ကို နှစ်တရာကြာပြီးနောက် ပြန်လည်တူးဖော်ရန် ရည်စူးထားသော ရက်စွဲ။
၂၉၆၈ - တက္ကဆပ်ပြည်နယ်၊ အမာရီးလိုရှိ ဟီလီယမ်နှစ်တရာ ကာလကျောက်တိုင်တွင် အချိန်ဘူး လေးဘူး ပါဝင်နေပြီး နောက်ဆုံးတခုကို ယင်းတို့ စတင်သော့ခတ်ခဲ့သည့် ၁၉၆၈ ခုနှစ်မှ စတင်၍ နောင် နှစ် တထောင် ကြာသောအချိန်တွင် ဖွင့်ရန် ရည်စူးထားသည်။
နက္ခတ္တဆိုင်ရာ ဖြစ်ရပ်များ ၂၁ ရာစု ၂၀၄၅ ဩဂုတ် ၁၂ - အမေရိကန်ပြည်ထောင်စုတွင် နေကြတ်မှု ဖြစ်ပွားပြီး ကယ်လီဖိုးနီးယားမှ ဖလော်ရီဒါပြည်နယ်ထိ လမ်းကြောင်း တလျှောက် ဖြစ်မည်။
ဖလော်ရီဒါရှိ အချို့ဒေသများသည် စုစုပေါင်း ခြောက်မိနစ်ကြာ ကြတ်မည် ဖြစ်၍ ကန် သမိုင်းတလျှောက်တွင် အကြာဆုံး အချိန် ဖြစ်မည်။
၂၀၆၁ နှစ်လယ်တွင် ဟေလီ ကြယ်တံခွန် ကမ္ဘာမြေသို့ တဖန် ချဉ်းကပ်လာမည်။
၂၀၆၉ နိုဝင်ဘာ ၁၁ - မာကျူရီဂြိုဟ် နေရှေ့က ဖြတ်သန်းခြင်း။
၂၀၈၈ အောက်တိုဘာ ၂၇ - မာကျူရီနှင့် ဂျူပီတာ ကြတ်ကြမည်။
၁၇၀၈ ခုကတည်းက ပထမဆုံးအကြိမ် ဖြစ်သော်လည်း နေနှင့် အလွန်နီးကပ်နေ၍ ပကတိမျက်စိဖြင့် မမြင်နိုင်ပေ။
၂၀၉၀ စက်တင်ဘာ ၂၃ - ဗြိတိန်တွင် နေအပြည့်ကြတ်မည်။
၁၉၉၉ ဩဂုတ် ၁၁ ရက်တုန်းက ကြတ်သည့် လမ်းကြောင်းအတိုင်း ကြတ်မည် ဖြစ်သော်လည်း မြောက်ဘက်သို့ နည်းနည်း ရွေ့သွားမည့်အပြင် နေဝင်လုဆဲဆဲတွင် ကြတ်မည်။
ကွန်းဝေါတွင် အကြာဆုံး နေကြတ်ချိန်မှာ ၂ မိနစ်နှင့် ၁၀ စက္ကန့် ဖြစ်မည်။
၁၆၉၉ စက်တင်ဘာ ၂၃ တုန်းက ကြတ်သကဲ့သို့ ရက်လ တူညီသည်။
၂၀၉၄ ဧပြီ ၇ - မာကျူရီသည် ဂျူပီတာပေါ်၌ ကြတ်ပြန်ဦးမည်။
နေနှင့် အလွန်နီးကပ်သောကြောင့် ပကတိမျက်စိဖြင့် မမြင်နိုင်ချေ။
၂၂ ရာစု ၂၁၁၇ ဒီဇင်ဘာ ၁၁ - သောကြာဂြိုဟ် နေရှေ့က ဖြတ်မည်။
၂၁၂၃ စက်တင်ဘာ ၁၄ - At 15:28 UTC, သောကြာဂြိုဟ်သည် ဂျူပီတာပေါ်၌ နေကြတ်မည်။
၂၁၂၅ ဒီဇင်ဘာ ၈ - သောကြာဂြိုဟ် နေရှေ့က ဖြတ်ဦးမည်။
၂၁၂၆ ဇူလိုင် ၂၉ - ၁၆း၀၈ UTC တွင် မာကျူရီသည် အင်္ဂါဂြိုဟ်ပေါ် နေကြတ်မည်။
၂၁၃၃ ဒီဇင်ဘာ ၃ - 14:14 UTC တွင်၊ မာကျူရီသည် သောကြာဂြိုဟ်ပေါ် ကြတ်မည်။
၂၁၉၇ စက်တင်ဘာ ၂ - သောကြာဂြိုဟ်သည် စပိုင်ကာကြယ်ရှေ့က ဖြတ်သွားမည်။
နောက်ဆုံးဖြတ်ခဲ့သော အချိန်မှာ ၁၇၈၃ နိုဝင်ဘာ ၁၀ ရက်နေ့က ဖြစ်သည်။
၂၁၉၇ ဒီဇင်ဘာ ၂၄ ကမ္ဘာ၏ အရံလသည် နက်ပကျွန်းပေါ်၌ ကြတ်မည်။
၂၃ ရာစု ၂၂၀၉ နှင့် ၂၂၈၄ - ဟေလီကြယ်တံခွန် နေနှင့် အနီးဆုံးအမှတ်နေရာသို့ ရောက်လာမည့် နှစ်များ။
၂၂၂၁ - အင်္ဂါဂြိုဟ်နှင့် စနေ သုံးကြိမ် ပူးယှဉ်မည်။
၂၂၂၃ ဒီဇင်ဘာ ၂ - 12:32 UTC အင်္ဂါဂြိုဟ်သည် ဂျူပီတာပေါ် ကြတ်မည်။
၂၂၃၈/၃၉ - ဂျူပီတာနှင့် စနေ သုံးကြိမ် ပူးယှဉ်မည်။
(နောက်ဆုံး သုံးကြိမ် ယှဉ်ပူးခြင်းသည် ၁၉၈၁ တွင် ဖြစ်ခဲ့သည်) ၂၂၄၃ ဩဂုတ် ၁၂ 04:52 UTC တွင် သောကြာသည် စနေပေါ်ကြတ်မည်။
၂၂၄၇ ဇွန် ၁၁ - သောကြာဂြိုဟ် နေရှေ့က ဖြတ်မည်။
၂၂၅၁ မတ် ၄ - 10:52 UTC သောကြာဂြိုဟ် ယူရေးနပ်ပေါ် ကြတ်မည်။
၂၂၅၂ တွင် ဂြိုဟ်သိမ်ဖြစ်သော အော်ကပ်သည် ၎င်းကို ရှာဖွေတွေ့ရှိသော ၂၀၀၄ မှ စတင်ရေတွက်လျှင် နေကို ပတ်ခြင်း တပတ်ပြည့်မည်။
ပတ်လမ်းတွက်ချက်မှုအရ ၎င်း၏ ပတ်လမ်းသည် မြေကမ္ဘာနှစ် ၂၄၈ နှစ် ကြာသည်။
၂၂၅၃ ဩဂုတ် ၁ - မာကျူရီ(ဗုဒ္ဓဟူးဂြိုဟ်)သည် ရက်ဂူးလပ်ပေါ် ကြတ်မည်။
(နောက်ဆုံး ကြတ်ခဲ့ချိန်မှာ ဘီစီ ၃၆၄ ဩဂုတ် ၁၃ က ဖြစ်သည်) ၂၂၅၅ ဇွန် ၉ - သောကြာ နေရှေ့က ဖြတ်မည်။
၂၂၅၆ မှ ၂၂၅၈ ထိ - အဲရစ်ခေါ် ဂြိုဟ်ပုသည် စတင်တွေ့ရှိသည့် အချိန်မှ စ၍ ပထမဆုံး အကြိမ်အဖြစ် အနီးဆုံး နေရာသို့ ရောက်ရှိမည်။
၂၂၇၁ အောက်တိုဘာ ၆ - သောကြာနှင့် ရက်ဂူးလပ်တို့ နီးကပ်စွာ ပူးမည်၊ သောကြာဂြိုဟ်အရိပ် ရက်ဂူးလပ်ပေါ် ကြတ်ခြင်းပင် ဖြစ်နိုင်လိမ့်မည်။
၂၂၈၁/၈၂ - ယူရေးနပ်၊ နက်ပကျွန်းနှင့် ပလူတိုတို့ သုံးပွင့်ဆိုင်ကာ သုံးနားညီတြိဂံကဲ့သို့ တိကျစွာ ပူးမည်။
နောက်ဆုံး ပူးခဲ့သည်မှာ ၁၇၆၉ နှင့် ၁၇၇၀ တွင် ဖြစ်သည်။
၂၂၈၇ ဩဂုတ် ၂၈ တနင်္ဂနွေ - အင်္ဂါဂြိုဟ်နှင့် ကမ္ဘာသည် ၂၀၀၃ ဩဂုတ် ၂၇ ကတည်းက ပထမဆုံး အနီးစပ်ဆုံး ချဉ်းကပ်လာကြမည်။
၂၂၈၈ - ဂြိုဟ်သိမ် ဖြစ်သော ကွာအော သည် ၎င်းကို စတင်တွေ့ရှိသော ၂၀၀၂ ကတည်းကစ၍ ပထမဆုံး ပတ်လမ်း တပတ် ပြည့်မည်။
ပတ်လမ်းတွက်ချက်မှုများအရ တပတ်ပြည့်ရန် မြေကမ္ဘာနှစ် ၂၈၆ နှစ် ကြာသည်။
၂၄ ရာစု ၂၃၀၇ စက်တင်ဘာ ၁၁ - 22:50 UTC သောကြာသည် ယူရေးနပ်ပေါ် ကြတ်မည်။
၂၃၁၃ - အင်္ဂါ - ကြာသပတေး (ဂျူပီတာ) သုံးကြိမ် ပူးယှဉ်မည်။
၂၃၁၉ - အင်္ဂါ - စနေ သုံးကြိမ် ပူးယှဉ်မည်။
၂၃၂၇ ဇွန် ၄ - 00:54 UTC သောကြာသည် အင်္ဂါပေါ် ကြတ်မည်။
၂၃၃၅ အောက်တိုဘာ ၈ - 14:51 UTC သောကြာသည် ကြာသပတေးပေါ် ကြတ်မည်။
၂၃၅၁ ဧပြီ ၇ - 17:22 UTC ဗုဒ္ဓဟူးသည် ယူရေးနပ်ပေါ် ကြတ်မည်။
၂၃၆၀ ဒီဇင်ဘာ ၁၃ - သောကြာ နေရှေ့က ဖြတ်မည်။
၂၃၆၅ - ဟေလီကြယ်တံခွန် အနီးကပ်ဆုံး နေရာသို့ ရောက်လာမည်။
၂၃၆၈ ဒီဇင်ဘာ ၁၀ - သောကြာ နေရှေ့က ဖြတ်မည်။
၂၃၈၈ - အင်္ဂါ - စနေ သုံးကြိမ် ပူးယှဉ်မည်။
၂၃၉၁ မေ ၁၁ - ဗုဒ္ဓဟူးသည် နေရှေ့က တပိုင်း ဖြတ်မည်။
၂၅ ရာစု ၂၄၀၀ နိုဝင်ဘာ ၁၇ - သောကြာသည် အန်တာရက်ပေါ် ကြတ်မည်။
(နောက်ဆုံး ဖြစ်ခဲ့သည်မှာ ဘီစီ ၅၂၅ စက်တင်ဘာ ၁၇ တွင် ဖြစ်သည်) ၂၄၁၉ ဒီဇင်ဘာ ၃၀ - 01:38 UTC သောကြာသည် ယူရေးနပ်ပေါ် ကြတ်မည်။
၂၄၂၆ - ပလူတိုသည် ၎င်းကို စတွေ့ကတည်းက ဒုတိယအကြိမ်အဖြစ် ပတ်လမ်း ပြည့်မည်။
၂၄၅၆ - အင်္ဂါ - ကြာသပတေး သုံးကြိမ် ပူးမည်။
၂၄၇၈ ဩဂုတ် ၂၉ - 23:11 UTC အင်္ဂါသည် ကြာသပတေးပေါ် ကြတ်မည်။
၂၄၉၀ ဇွန် ၁၂ - သောကြာ နေရှေ့ ဖြတ်မည်။
၂၄၉၂ မေ ၆ - ပလူတိုနှင့် ကျန် ဂြိုဟ် ရှစ်လုံးသည် နေအဖွဲ့အစည်းအတွင်း ၉၀ ဒီဂရီ ကျသော အဝန်းပိုင်း တခုအတွင်း ကျရောက်နေမည်။
ဤသို့ ဖြစ်ခဲ့သည်မှာ ၉၄၉ ခု ဖေဖော်ဝါရီ ၁ ရက်တွင်ဟု ယုံကြည်ကြသည်။
၂၄၉၈ ဇွန် ၁၀ - သောကြာဂြိုဟ် နေရှေ့ ဖြတ်မည်။
၂၆ ရာစု ၂၅၁၅ ဧပြီ ၇ - 10:37 UTC အင်္ဂါသည် နက်ပကျွန်းပေါ် ကြတ်မည်။
၂၅၁၈ ဇန်နဝါရီ ၂၅ - 22:41 UTC သောကြာသည် စနေပေါ် ကြတ်မည်။
၂၅၆၂ - ဂြိုဟ်ပု အဲရစ်သည် ၎င်းကို စတွေ့သည် ၂၀၀၅ မှ စရေသော် ဤနှစ်တွင် နေကိုပတ်ခြင်း တပတ်ပြည့်မည်။
၂၅၉၉ - အင်္ဂါ - ကြာသပတေး သုံးကြိမ် ပူးကပ်မည်။
၂၆၀၀ မေ ၅ - ၂၁၅၁ ခုနှစ်ကတည်းက လန်ဒန်တွင် မြင်ခဲ့သော နေအပြည့်ကြတ်ခြင်းကို နှစ် ၄၀၀ ကျော်အတွင်း ပထမဆုံးအကြိမ် ပြန်မြင်ရမည်။
၂၇ ရာစု ၂၆၀၃ ဒီဇင်ဘာ ၁၆ - သောကြာ နေရှေ့ဖြတ်မည်။
၂၆၀၈ မေ ၁၃ - ဗုဒ္ဓဟူးဂြိုဟ် နေရှေ့က လွတ်လွတ်ကျွတ်ကျွတ် ဖြတ်မည်။
၂၆၁၁ ဒီဇင်ဘာ ၁၃ - သောကြာ နေရှေ့ တပိုင်းဖြတ်မည်။
၂၆၂၆/၂၇ - အင်္ဂါ စနေ သုံးကြိမ် ပူးယှဉ်မည်။
၂၆၂၉ - အင်္ဂါ - စနေ သုံးကြိမ် ပူးယှဉ်ဦးမည်။
၂၆၄၉ ဖေဖော်ဝါရီ ၁၆ - 11:17 UTC သောကြာသည် နက်ပကျွန်းပေါ် ကြတ်မည်။
၂၆၅၀ စက်တင်ဘာ ၃ - ကမ္ဘာနှင့် အင်္ဂါကြား အကွာအဝေးသည် မှတ်တမ်းတင်ရလောက်အောင် အနည်းဆုံး အကွာအဝေးဖြစ်သော ၅၅,၆၅၁,၅၈၂.၁၁၈ ကီလိုမီတာသို့ ရောက်ရှိမည်။
ပထမဆုံး နီးကပ်ခဲ့သော ၂၂၈၇ ဩဂုတ် ၂၈ ကထက် ၃၇,၀၀၀ ကီလိုမီတာ ပိုနီးမည်။
နောက်တခါ ထပ်မံ နီးကပ်ရန် အချိန်မှာ ၂၇၂၉ စက်တင်ဘာ ၈ ဖြစ်မည်။
၂၆၅၅/၅၆ - ကြာသပတေး - စနေ သုံးကြိမ် ပူးယှဉ်မည်။
၂၆၆၃ - အင်္ဂါ စနေ သုံးကြိမ် ယှဉ်ပူးမည်။
၂၆၉၉/၂၇၀၀ - အင်္ဂါ ကြာသပတေး၊ အင်္ဂါ နက်ပကျွန်း နှင့် ကြာသပတေး နက်ပကျွန်းတို့ကြား သုံးကြိမ် ယှဉ်ပူးကြခြင်း ဖြစ်မည်။
၂၈ ရာစု ၂၇၁၄ အောက်တိုဘာ ၂၄ - ကြာသပတေးသည် ယူရေးနပ်ရှေ့မှ ဖြတ်မည်။
၁၉၁၄ မေ ၃ ကတည်းက ပထမဆုံး ဖြစ်မည်။
၂၇၂၉ စက်တင်ဘာ ၈ - အင်္ဂါနှင့် ကမ္ဘာကြား မှတ်တမ်းတင်ရလောက်သော အနီးကပ်ဆုံး ၅၅,၆၅၁,၀၃၃.၁၂၂ ကီလိုမီတာ အကွာအဝေးသို့ ရောက်ရှိလာမည်။
၂၆၅၀ စက်တင်ဘာ ၃ ရက်က ဖြစ်ခဲ့သော အကွာအဝေးထက် ၅၄၉ ကီလိုမီတာ မဆိုစလောက် ပိုနီးလာခြင်း ဖြစ်သည်။
၂၇၃၃ ဇွန် ၁၅ - သောကြာ နေရှေ့ ဖြတ်မည်။
၂၇၄၁ ဇွန် ၁၃ - သောကြာ နေရှေ့ ဖြတ်မည်။
၂၇၄၂ - အင်္ဂါ ကြာသပတေး သုံးကြိမ် ပူးယှဉ်မည်။
၂၇၄၄ - အင်္ဂါ ကြာသပတေး သုံးကြိမ် ယှဉ်ပူးမည်။
၂၇၆၁ - အင်္ဂါ စနေ သုံးကြိမ် ကပ်ပူးမည်။
၂၇၈၁ ဒီဇင်ဘာ ၃ - 06:45 UTC သောကြာသည် နက်ပကျွန်းပေါ် ကြတ်မည်။
၂၇၉၁ - အင်္ဂါ ကြာသပတေး သုံးကြိမ်း ပူးကပ်မည်။
၂၇၉၄/၉၅ - ကြာသပတေး စနေ သုံးကြိမ် ပူးယှဉ်မည်။
၂၉ ရာစု အိကဲယ စဲကိ ကြယ်တံခွန်၏ အကြွင်းအကျန်များသည် နေအဖွဲ့အစည်း အတွင်းပိုင်းသို့ ပြန်လာမည်ဟု မျှော်လင့်ထားသည်။
၁၉၆၅ - ၁၉၆၆ က ကမ္ဘာမှ နောက်ဆုံး မြင်လိုက်ရခြင်း ဖြစ်ပြီး၊ နေဆီသို့ ချဉ်းကပ်သွားစဉ် သုံးပိုင်း ကွဲထွက်သွားခဲ့သည်။
၂၈၁၆ မတ် ၂၅ - 15:47 UTC ဗုဒ္ဓဟူးသည် ကြာသပတေးပေါ် ကြတ်မည်။
၂၈၁၇ မတ် ၆ - 9:36 UTC သောကြာသည် စနေပေါ် ကြတ်မည်။
၂၈၁၈ ဧပြီ ၁၁ - 20:41 UTC ဗုဒ္ဓဟူးသည် အင်္ဂါပေါ် ကြတ်မည်။
၂၈၂၅ ဖေဖော်ဝါရီ ၆ - 10:50 UTC အင်္ဂါသည် ယူရေးနပ်ပေါ် ကြတ်မည်။
၂၈၂၉/၃၀ - အင်္ဂါ စနေ သုံးကြိမ် ပူးယှဉ်မည်။
၂၈၃၀ ဒီဇင်ဘာ ၁၅ - 09:40 UTC သောကြာသည် အင်္ဂါပေါ် ကြတ်မည်။
၂၈၄၂/၄၃ - အင်္ဂါ ကြာသပတေး သုံးကြိမ် ပူးယှဉ်မည်။
၂၈၄၆ ဒီဇင်ဘာ ၁၆ - သောကြာ နေရှေ့ ဖြတ်မည်။
၂၈၅၄ ဒီဇင်ဘာ ၁၄ - သောကြာ နေရှေ့ တပိုင်း ဖြတ်မည်။
၂၈၅၅ ဇူလိုင် ၂၀ - 05:15 UTC ဗုဒ္ဓဟူးသည် ကြာသပတေးပေါ် ကြတ်မည်။
၂၈၆၆ - အင်္ဂါ စနေ သုံးကြိမ် ကပ်ပူးမည်။